
На основу чл. 93. Закона о јавним набавкама („Сл. гласник РС“ бр. 91/2019) и чл. 2. Правилника о садржини конкурсне документације у поступцима јавних набавки („Сл. гласник РС“ бр. 93/2020), израђен је овај:

МОДЕЛ УГОВОРА
У ПОСТУПКУ ЈАВНЕ НАБАВКЕ УСЛУГА

ИЗРАДА ПРОЈЕКТНО ТЕХНИЧКЕ И ИНВЕСТИЦИОНЕ ДОКУМЕНТАЦИЈЕ
ЗА ДОГРАДЊУ И РЕКОНСТРУКЦИЈУ ОБЈЕКТА СПЦ „ВОЈВОДИНА“
ДО НИВОА ПРОЈЕКТА ЗА ГРАЂЕВИНСКУ ДОЗВОЛУ

Закључен између:
1. ЈП ,,Спортски и пословни центар Војводина“ Нови Сад, ул. Сутјеска бр. 2, матични број: 08157359, ПИБ: 100236311, текући рачун бр. 105-32577-74 код „АИК банке“ ад Београд, а кога заступа Драган Милић, директор као Наручилац (у даљем тексту:  Наручилац)
	и
2. ___________________________________________________________________________________
_____________________________________________________________________________________
_______________________________________________ као Понуђач ( у даљем тексту: Пројектант).

* (остали из групе понуђача)
1.___________________________________________________________________________________
2.___________________________________________________________________________________
3.___________________________________________________________________________________

НАПОМЕНА: Понуђач попуњава само оне делове Модела уговора који су посебно означени подвученом цртом и истакнути жутом бојом. Остала празна места попуниће Наручилац.
Модел уговора понуђач не потписује и не оверава печатом, већ га само учитава у оквиру своје е-понуде.
У случају подношења понуде са учешћем подизвођача, у моделу уговора морају бити наведени   сви подизвођачи.

ОПШТЕ ОДРЕДБЕ

Члан 1.
	Уговорне стране сагласно констатују:

· да је Наручилац на основу Закона о јавним набавкама (“Сл.Гласник РС” бр.91/2019) спровео поступак јавне набавке услуга израде пројектно техничке и инвестиционе документације за доградњу и реконструкцију објекта СПЦ Војводина до нивоа пројекта за грађевинску дозволу;
· да је у предметном поступку јавне набавке Пројектант доставио Понуду број __________ од ___/___.______.године која у потпуности одговара условима и захтевима из конкурсне документације а која је саставни део уговора;
· да је Наручилац у складу са чланом 146. Закона о јавним набавкама, применом критеријума најниже цене, донео Одлуку о додели уговора број: ______________ од ___/___._____. године којом је уговор доделио Пројектанту.

ПРЕДМЕТ УГОВОРА
Члан 2.
	Предмет уговора је регулисање међусобних права и обавеза у вези са јавном набавком израде пројектно техничке документације за реконструкцију постројења за припрему базенске воде затворених и отвореног базена у објекту СПЦ Војводина у Новом Саду, број ____________ а у свему према понуди Пројектанта број __________ од ___/___._______.године.
	Обавезује се Пројектант да за потребе Наручиоца изврши израду наведене пројектно техничке документације у свему према конкурсној документацији и својој понуди из става 1. овог члана а која чини саставни део овог уговора.

ЦЕНА И ПЛАЋАЊЕ
Члан 3.
	Вредност услуга који су предмет овог Уговора износи _________________ динара без обрачунатог ПДВ-а.

Члан 4.
	Уговорне стране су сагласне да се плаћање по овом уговору изврши у року до 15 (петнаест) дана од дана испостављене коначне фактуре, сачињене на основу потписаног записника о примопредаји пројектне документације.
	Обавеза плаћања од стране Наручиоца је испуњена када је извршен пренос средстава банци Пројектанта, а у складу са одредбама Закона о платном промету.
	Инвеститор задржава право да динамику уплате средстава усклађује са расположивим  буџетским средствима Града Новог Сада у 2022. години.

СРЕДСТВА ОБЕЗБЕЂЕЊА
Члан 5.
	Обавезује се Пројектант да у року од 15 (петнаест) дана од дана закључења уговора преда Наручиоцу банкарску гаранцију за добро извршење посла у износу од 10% (десетпосто) понуђене укупне вредности понуде без пдв-а, са роком важења 30 (тридесет) дана дуже од потписивања записника о примопредаји пројекта.
	Банкарска гаранција ће се активирати у случају да Пројектант не буде извршавао своје обавезе у складу са одредбама овог Уговора.
	Наручилац је овлашћен да поднесе на наплату средство обезбеђења, у складу са претходним ставом овог члана, најкасније до дана истицања њеног рока важности, а нереализовано средство обезбеђења је дужан да врати, у року од седам дана по пријему захтева Пројектанта за враћање нереализоване банкарске гаранције.

РОКОВИ ЗА ИЗВРШЕЊЕ УСЛУГЕ
Члан 6.
	Укупан рок за извршење услуге израде пројектно-техничке документације износи:
· Рок за израду Фазе 1 – Елаборат постојећег стања и BIM модел постојећег стања: ____ месеци (не дуже од 6 месеци) од дана увођења у посао;
· Рок за израду Фазе 2 – Пројектовање ИДП - израда техничке документације и израда BIM модела: ____ месеци (не дуже од 12 месеци) од датума завршетка Фазе 1.

УВОЂЕЊЕ У ПОСАО
Члан 7.
	Под увођењем у посао подразумева се издавање писаног налога Пројектанту за започињање израде пројектно-техничке документације.

ОБАВЕЗЕ ПРОЈЕКТАНТА
Члан 8.
	Пројектант се обавезује да:
· услуге који су предмет овог Уговора изврши у уговореном року и квалитетно;
· се придржава прописа и стандарда за ову врсту услуга а поштујући пројектни задатак и инструкције Наручиоца;
· да достави пројектну и пројектно-техничку документацију у количини и на начин предвиђен конкурсном документацијом и овим уговором;
· да прихвати евентуалне измене уговора у складу са овим уговором и Законом о јавним набавкама.

ОБАВЕЗЕ НАРУЧИОЦА
Члан 9.
	Наручилац је дужан да: 
· уведе Пројектанта у посао издавањем писаних налога;
· врши контролу квалитета извршене услуге;
· уредно плати извршену услугу у року и на начин дефинисан овим уговором.
ПРОДУЖЕЊЕ РОКА
Члан 10.
Рок за израду пројекатно техничке документације из члана 6. овог Уговора може се продужити у следећим случајевима:
1) ако дође до природних догађаја који имају карактер више силе;
2) ванредних догађаја везаних за одбрану земље;
3) због прекида рада изазваног актом надлежног државног или другог органа за који није одговоран Пројектант.
Рок за израду пројеката може се продужити и из других оправданих разлога на које Пројектант није могао да утиче, а уз сагласност Наручиоца.
	Пројектант је дужан да захтев за продужење рока поднесе Наручиоцу чим сазна за разлог због кога се рок може продужити а најкасније када утврди да основ за продужење рока утиче на рок за завршетак израде пројеката.

ИЗМЕНА УГОВОРА
Члан 11.
Наручилац може дозволити измену уговора услед непредвиђених околности, промене уговорне стране или повећања обима набавке као и у случају замене подизвођача, у смислу одредби члана 158.-161. Закона о јавним набавкама.

УГОВОРНА КАЗНА
Члан 12.
	У случају прекорачења рока за израду пројеката (Фаза 1 и Фаза 2) из члана 6. овог Уговора а који је настао кривицом Пројектанта, исти се обавезује да плаћа уговорну казну у висини од 0,1% (1 промил) дневно од укупно цене услуга, за сваки дан прекорачења рока.
	У случају да је за Наручиоца настала штета због неизвршења или доцње или несавесног или неквалитетног или делимичног извршења, а која превазилази вредност уговорне казне, Наручилац има право да захтева и накнаду штете.
	Уколико обрачуната казна пређе износ од 5% од укупне уговорене цене, Наручилац има право да раскине уговор и наплати средство обезбеђења за добро извршење посла и испуњење уговорних обавеза.

РАСКИД УГОВОРА
Члан 13.
	Свака од уговорних страна има право на раскид Уговора у случају неиспуњења уговорних обавеза друге уговорне стране као и у другим случајевима предвиђеним одредбама Закона о јавним набавкама и Закона о облигационим односима.
	О својој намери да раскине Уговор, уговорна страна је дужна да писаним путем обавести другу уговорну страну.
	Уговор ће се сматрати раскинутим протеком рока од 5 дана од дана пријема писане изјаве о раскиду уговора. 
ЗАВРШНЕ ОДРЕДБЕ
Члан 14.
	Уговорне стране су сагласне да се на њихова међусобна права, обавезе и одговорности, за све оно што није изричито уређено одредбама овог уговора, примењују одговарајуће одредбе Закона о облигационим односима.

Члан 15.
	Уговорне стране су сагласне да сва спорна питања у вези са применом овог уговора решавају споразумно, а ако то не буде могуће, утврђује се надлежност стварно надлежног суда у Новом Саду.

Члан 16.
	Уговорне стране сагласно изјављују да им је уговор прочитан и протумачен, те га без примедби потписују у знак своје слободно изражене воље.

Члан 17.
	Овај Уговор је сачињен у пет истоветних примерака од којих Наручилац задржава три примерка а Пројектант два примерка.



	ЗА ПРОЈЕКТАНТА:



___________________________________

	ЗА НАРУЧИОЦА:
ЈП „Спортски и пословни центар Војводина“
Нови Сад

________________________________
Драган Милић, директор

